Prosjekt Buøen: juni 2011
Prosjekt Buøen
Sigrid og Georg overtok et småbruk, og i tunet sto et gammelt hus. Denne bloggen viser hvordan vi sakte men sikkert forvandlet huset fra rønne til idyll, og ellers de andre prosjektene vi har her på gården.
torsdag 30. juni 2011
Under ei trapp...
I går og i dag har jeg stått på for fult for å bli ferdig med grunning av kjøkkenet. I samme slengen følger trappegangen, og jeg har også sittet sammenkrøket under trappa med malekosten. Der skal det bygges skap, og jeg tenker det blir finest om skapene er lyse på innsiden.
I bakgrunnen har jeg lyd fra denne stilige gamle radioen, som Georg kjøpte på auksjon på et loppemarked. Han er ikke den som bruker mest tid på loppemarkeder, men var så fornøyd da han kom hjem med denne. Radionette Kurer fra "det herrens år..." og fortsatt en knakende god radio.
Minstemann er heldigvis veldig lettvint å ha med seg, og i dag var ettermiddagslurer hans så lang at jeg rakk et helt andrestrøk med grunning. Nå er det fram med Antikkhvit maling i neste runde. Gleder meg veldig til å se hvordan det blir!
Lagt inn av Sigrid 1 kommentar:
Send dette via e-postBlogg dette!Del på TwitterDel på FacebookDel på Pinterest
onsdag 29. juni 2011
Bilder
Her er noen bilder fra de første feriedagene våre.
Det går i grunning av vegg akkurat nå, og på bildet under er også døra mot yttergangen, som nå er kommet på plass. Det ble en del justering for å få den til å kunne lukkes, men det gikk til slutt, og med ny maling blir døra kjempefin.
Når grunninga er ferdig, er det klart for maling, og veggfarge er endelig bestemt. Under er alle fargene vi har brukt inne i huset så langt, og på kjøkkenet blir det Antikkhvit.
Når mammaen maler, er det fint at størstebroren kan passe på minstebroren:
I forgårs gikk Georg i gang med slått, og det var fint å få tatt en sving med slåmaskinen i tunet også. Nå er graset på vei inn på høytørka, og så får vi håpe på bedre vær etterhvert, så det tørker litt opp ute, og blir fine forhold for videre slått.
Lagt inn av Sigrid 2 kommentarer:
Send dette via e-postBlogg dette!Del på TwitterDel på FacebookDel på Pinterest
mandag 27. juni 2011
På plass for sommeren
Da har vi fått installert oss på Flå for sommeren. Fire uker "ferie" er planen, og vi har store planer om å få gjort mye i huset, i tillegg til slått og høytørking. På to dager er vi allerede godt i gang: Kjøkkentaket er snart ferdig, vi er i gang med panel i yttergangen, døra mellom gangen og kjøkkenet er på plass, kjellerluka er ferdig og veggen i trappa er ferdig skrapa.
Lengre blogginnlegg og bilder kommer etterhvert. Nå venter malekosten!
Lagt inn av Sigrid Ingen kommentarer:
Send dette via e-postBlogg dette!Del på TwitterDel på FacebookDel på Pinterest
tirsdag 21. juni 2011
Hvitt tak
Når takene er så fæle som det de var på Buøen, så er det utrolig hvor fint det blir bare man får på et strøk med hvit grunning. Nå er det altså hvitt, og neste gang blir det egghvitt og ferdig tak på kjøkkenet.
Georg fikk ferdig alt av panel på kjøkken og mot trappa, så nå gjenstår bare listing og noe utforing. Dørkarmen til badet er også på plass, og til neste helg får vi kanskje døra som er bestilt. Under er et typisk bilde for prosjektet vårt, med gjenbruk av gammel panel. Det blir litt lappverk for å få ting til å gå i hop i et gammelt hus. Noe annet som har blitt typiske er bruk av "spetu" (hallingdialekt) som er et begrep som brukes når man må til med en tynn flis eller noe for å få ting til å passe. denne helga ble det dobbel spetu for å få på plass det siste panelbordet.
Før vi pakket sammen for denne gang, rakk vi å få med oss rabarbra fra egen hage. Nå blir det rabarbrasyltetøy. Nam-nam.
Lagt inn av Sigrid 1 kommentar:
Send dette via e-postBlogg dette!Del på TwitterDel på FacebookDel på Pinterest
Etiketter: Bad, Kjøkken
tirsdag 14. juni 2011
Panel på kjøkkenet
Til tross for flom, fikk vi gjort masse denne helga! Georg starta med å hente et lass panel m.m. og når vannstanden etterhvert gikk ned så fikk vi fraktet hengeren ned til huset vårt. Det er artig med panel, for det går så raskt i forhold til mye av det andre vi har holdt på med. Plutselig hadde vi jo nesten ferdige vegger på kjøkkenet :) Ole dytter på plass Glava og kapper panel, mens Georg hekter opp plankene og fester med spikerpistolen.
Sigrid fikk noen økter i gardintrappa, og nå er kjøkkentaket ferdig skrapa, og det gjenstår "bare" vasking før det kan males. Så nå er det på tide å bestemme farger til kjøkkenet. Planen er noe lysegrått på veggene, og på tak / lister blir det Egghvit som i resten av huset. Her er det bare å hennge i med maling, for det er dette det står på for å få kjøkkeninnredninga på plass.
Merker at jeg blir ivrig når jeg skriver, for det er jo innspurt nå og jeg får bare lyst til å stå på for fult for å komme enda nærmere mål.
Under:Georg i døråpninga ut mot yttergangen. Hummer og kanari tømmer, og ikke noe særlig pent tømmer, så her er det godt å få på nytt panel.
Under: Fra kjøkkenet og mot stua. Kaos i skjøteledninger og verktøy mens vi holder på.
Under: Helga er slutt, og vi rydder og koster gulvet. Fredag er vi på plass igjen, og drar verktøyet utover igjen. Sånn går ukene våre. Fram og tilbake, men stadig litt mer ferdig hus.
Lagt inn av Sigrid Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Kjøkken
Flombilder
Forrige ukes store nedbørsmengder ga stor vannføring i bekken som renner over eiendommen vår, og Hallingdalselva steg mye. Det ga oss flom ala skikkelig vårsmelting, og adkomsten vår pluss områdene nærmest bygdeveien sto godt under vann. Heldigvis ligger huset på det høyeste punktet på jordet, så der var det tørt og fint, men det gikk en stund før vi hadde mulighet til å kjøre bil ned til huset igjen.
Lagt inn av Sigrid 1 kommentar:
Send dette via e-postBlogg dette!Del på TwitterDel på FacebookDel på Pinterest
Etiketter: Flom
mandag 6. juni 2011
Helgerapport
Langhelg, og mye gjort denne helga også. De nederste trappetrinnene er på plass igjen, yttergangen har fått gulv, kjellerluka er ferdig, vegg mellom bad og gang begynner å komme opp og en start på skraping av kjøkkentaket har det også blitt. Været var nydelig og vi har fått litt solbrente unger, som forøvrig har badet utendørs og ellers herjet på Buøen hele helga. Det går i ett kan man si, og vi gleder oss veldig til å kunne roe litt ned etterhvet.
Til slutt kan jeg melde om at det spirer i kjøkkenhagen, og innimellom ugresset finner man tegn som tyder på at det blir grønnsaker også :)
Lagt inn av Sigrid 3 kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Kjøkken
Nyere innlegg Eldre innlegg Start
Abonner på: Innlegg (Atom)
Buøen
Gården ligger i Hallingdal, og var hjemplassen til Georgs olde- og tippoldeforeldre. Den er antakelig fra 1800-tallet, og har tidligere bestått av to våningshus, fjøs, stabbur og uthus. Husene har vært ubebodd siden tidlig 90-tall, og da vi gikk i gang med restaurering var forfallet kommet langt. Vi måtte rive noen bygg, og nå er det hovedhuset og stabburet som står igjen.
Oss
Sigrid: 37 år, tromsøværing, landskapsarkitekt og interessert i hus & hjem, håndarbeid, m.m.
Georg: 43 år, hallingdøl, mekaniker og over gjennomsnittlig bilinteressert.
Sammen er vi gift har guttene August (9, Vebjørn (7) og Ask (5), fuglehundene Enzo og Ghia, og kattepusen Mysil.
I 2012 flyttet vi fra Hole til Flå, for å få være på Buøen på heltid og ikke bare i ferier og helger slik det var de fire årene med restaurering før innflytting.
Kortversjonen så langt
Etter noen år med planer og venting, gikk vi i gang i 2008. Vi startet med riving av 3 bygg og mye opprydding / klargjøring for videre jobbing, og så kunne vi gå i gang med huset. Etter 4 sommerferier og utallige helger, hadde huset fått nye vinduer, ny kledning, nytt tak, nye gulv nede, ny kjeller, nytt kjøkken, bad og mange liter maling inne og ute. Endelig kunne vi ta huset i bruk i 2011 og i 2012 flyttet vi inn på heltid.
Jobben videre
Med bolihuset er det meste er ferdig utvendig, og vi er ganske i mål innvendig også. Det gjenstår selvfølgelig en del småtteri her og der, men etterhvert blir vi vel så ferdig som man kan bli med et gammelt hus.
Men vi blir ikke arbeidsledig av den grunn. I 2013 gikk vi gang med ny låve, og stabburet står også for tur.
Arkiv
►  2016 (5)
►  september (1)
►  august (2)
►  juni (1)
►  april (1)
►  2015 (9)
►  oktober (1)
►  september (1)
►  august (1)
►  mai (1)
►  april (1)
►  mars (1)
►  januar (3)
►  2014 (12)
►  november (1)
►  oktober (3)
►  august (2)
►  juli (1)
►  mai (1)
►  april (1)
►  mars (1)
►  februar (1)
►  januar (1)
►  2013 (47)
►  desember (3)
►  november (2)
►  oktober (2)
►  september (6)
►  august (3)
►  juli (7)
►  juni (9)
►  mai (6)
►  april (3)
►  mars (2)
►  februar (2)
►  januar (2)
►  2012 (32)
►  desember (2)
►  november (1)
►  oktober (4)
►  september (3)
►  august (1)
►  juli (7)
►  juni (1)
►  mai (3)
►  april (4)
►  mars (2)
►  februar (3)
►  januar (1)
▼  2011 (65)
►  desember (7)
►  november (4)
►  oktober (5)
►  september (9)
►  august (2)
►  juli (17)
▼  juni (7)
Under ei trapp...
Bilder
På plass for sommeren
Hvitt tak
Panel på kjøkkenet
Flombilder
Helgerapport
►  mai (7)
►  april (2)
►  mars (4)
►  januar (1)
►  2010 (32)
►  desember (1)
►  november (1)
►  oktober (3)
►  september (4)
►  august (3)
►  juli (6)
►  juni (5)
►  mai (4)
►  april (2)
►  mars (2)
►  februar (1)
►  2009 (27)
►  desember (1)
►  november (1)
►  oktober (1)
►  september (5)
►  august (7)
►  juli (7)
►  juni (1)
►  mai (1)
►  april (1)
►  februar (1)
►  januar (1)
►  2008 (37)
►  november (1)
►  september (2)
►  august (5)
►  juli (14)
►  juni (8)
►  mai (2)
►  april (5)
Stikkord
Bad (12)
Brygging (1)
Dyr (3)
Flom (6)
Flytting (3)
Gamledager (3)
Gokart (1)
Gårdsdrift (8)
Hage (31)
Hjemmekontor (3)
Høner (7)
Interiørting (3)
Jakt (2)
Jul (9)
Kjeller (6)
Kjøkken (26)
Mat og drikke (6)
Ny låve (35)
Påske (2)
Riving (2)
Setra (7)
Soverom (18)
Stabbur (3)
Stua nede (16)
Stua oppe (9)
Trapp (2)
Ute (17)
Utvendig (12)
Yttergangen (7)
Vil du følge med ?
Free counter
Awesome Inc.-mal. Drevet av Blogger.